
(Almindelig lovgivningsprocedure: førstebehandling)

Ændring		1
Forslag til forordning
Betragtning 2
	

	Kommissionens forslag
	Ændring

	(2)	Med vedtagelsen af Europa-Parlamentets og Rådets forordning (EU) 2021/11195 har Unionen i sin lovgivning forankret et bindende mål om klimaneutralitet i hele økonomien senest i 2050, således at emissionerne reduceres til nettonul senest denne dato, og et mål om at opnå negative emissioner derefter, samt fastsat et bindende mellemliggende EU-klimamål for 2030 og bestemmelser om fastsættelse af et EU-dækkende mellemliggende klimamål for 2040.
	(2)	Med vedtagelsen af Europa-Parlamentets og Rådets forordning (EU) 2021/11195 har Unionen i sin lovgivning forankret et bindende mål om klimaneutralitet i hele økonomien senest i 2050, således at drivhusgasemissionerne reduceres til nettonul senest denne dato, og et mål om at opnå negative emissioner derefter. Nævnte forordning fastsætter et bindende mellemliggende EU-klimamål for 2030 og krav om fastsættelse af et EU-dækkende mellemliggende klimamål for 2040.

	__________________
	__________________

	5Europa-Parlamentets og Rådets forordning (EU) 2021/1119 af 30. juni 2021 om fastlæggelse af rammerne for at opnå klimaneutralitet og om ændring af forordning (EF) nr. 401/2009 og (EU) 2018/1999 ("den europæiske klimalov") ( EUT L 243 af 9.7.2021, s. 1, ELI: http://data.europa.eu/eli/reg/2021/1119/oj).
	5 Europa-Parlamentets og Rådets forordning (EU) 2021/1119 af 30. juni 2021 om fastlæggelse af rammerne for at opnå klimaneutralitet og om ændring af forordning (EF) nr. 401/2009 og (EU) 2018/1999 ("den europæiske klimalov") ( EUT L 243 af 9.7.2021, s. 1, ELI: http://data.europa.eu/eli/reg/2021/1119/oj).


Ændring		2

Forslag til forordning
Betragtning 3
	

	Kommissionens forslag
	Ændring

	(3)	Under hensyntagen til den videnskabelige rådgivning fra Det Europæiske Videnskabeligt Rådgivende Organ om Klimaændringer og på grundlag af en detaljeret konsekvensanalyse fremlagde Kommissionen et anbefalet mål for 2040 om en nettoreduktion af drivhusgasemissionerne på 90 % i forhold til 1990-niveauerne i sin meddelelse af 6. februar 2024 "Sikring af vores fremtid – Europas klimamål for 2040 og vej til klimaneutralitet senest i 2050 i et bæredygtigt, retfærdigt og velstående samfund"6.
	(3)	Under hensyntagen til den videnskabelige rådgivning fra Det Europæiske Videnskabeligt Rådgivende Organ om Klimaændringer ("det rådgivende organ") og på grundlag af en detaljeret konsekvensanalyse fremlagde Kommissionen et anbefalet mål for 2040 om en nettoreduktion af drivhusgasemissionerne på 90 % i forhold til 1990-niveauerne i sin meddelelse af 6. februar 2024 "Sikring af vores fremtid – Europas klimamål for 2040 og vej til klimaneutralitet senest i 2050 i et bæredygtigt, retfærdigt og velstående samfund"6.

	__________________
	__________________

	6 COM(2024) 63 final.
	6 COM(2024) 63 final.



Ændring		3

Forslag til forordning
Betragtning 4
	

	Kommissionens forslag
	Ændring

	(4)	I forbindelse med fremsættelsen af forslaget om EU-klimamålet for 2040 tog Kommissionen hensyn til den bedste tilgængelige og nyeste videnskabelige dokumentation, herunder de seneste rapporter fra Det Mellemstatslige Panel om Klimaændringer (IPCC) og det rådgivende organ, de sociale, økonomiske og miljømæssige virkninger, herunder omkostningerne ved ikke at handle, behovet for at sikre en fair og socialt retfærdig omstilling for alle, omkostningseffektivitet og energieffektivitet, konkurrenceevnen i Unionens økonomi, navnlig hvad angår små og mellemstore virksomheder og de sektorer, der er mest udsat for kulstoflækage, de bedste tilgængelige, omkostningseffektive, sikre og skalerbare teknologier energieffektivitet og princippet om "energieffektivitet først", overkommelige energipriser og energiforsyningssikkerhed, retfærdighed og solidaritet mellem og i medlemsstaterne, behovet for at sikre miljømæssig effektivitet og udvikling over tid, behovet for at bevare, forvalte og forbedre naturlige dræn på lang sigt og beskytte og genoprette biodiversiteten, herunder i havmiljøet, investeringsbehov og -muligheder, den internationale udvikling og de internationale bestræbelser, der er gjort for at nå de langsigtede mål i Parisaftalen og det endelige mål for De Forenede Nationers rammekonvention om klimaændringer (UNFCCC), eksisterende oplysninger om det fremskrevne vejledende EU-drivhusgasbudget for perioden 2030-2050.
	(4)	I forbindelse med fremsættelsen af forslaget om EU-klimamålet for 2040 tog Kommissionen hensyn til den bedste tilgængelige og nyeste videnskabelige dokumentation, herunder de seneste rapporter fra Det Mellemstatslige Panel om Klimaændringer (IPCC) og det rådgivende organ, de sociale, økonomiske og miljømæssige virkninger, herunder omkostningerne ved ikke at handle, behovet for at sikre en fair og socialt retfærdig omstilling for alle, omkostningseffektivitet og energieffektivitet, konkurrenceevnen i Unionens økonomi, navnlig hvad angår små og mellemstore virksomheder og de sektorer, der er mest udsat for kulstoflækage, de bedste tilgængelige, omkostningseffektive, sikre og skalerbare teknologier, energieffektivitet, herunder princippet om "energieffektivitet først", overkommelige energipriser og energiforsyningssikkerhed for samtlige medlemsstater, retfærdighed og solidaritet mellem og i medlemsstaterne, behovet for at sikre miljømæssig effektivitet og udvikling over tid, behovet for at bevare, forvalte og forbedre naturlige dræn på lang sigt og beskytte og genoprette biodiversiteten, herunder i havmiljøet, investeringsbehov og -muligheder, den internationale udvikling og de internationale bestræbelser, der er gjort for at nå de langsigtede mål i Parisaftalen og det endelige mål for De Forenede Nationers rammekonvention om klimaændringer (UNFCCC), eksisterende oplysninger om det fremskrevne vejledende EU-drivhusgasbudget for perioden 2030-2050.



Ændring		4

Forslag til forordning
Betragtning 5
	

	Kommissionens forslag
	Ændring

	(5)	For at nå klimamålet for 2040 er det afgørende bl.a. fuldt ud at gennemføre den aftalte ramme for 2030, sikre og støtte den europæiske industris konkurrenceevne og modstandsdygtighed, sikre omstillingsforløb baseret på de bedste tilgængelige omkostningseffektive, sikre og skalerbare teknologier, sætte større fokus på en retfærdig omstilling, hvor ingen lades i stikken, sikre fair konkurrence med internationale partnere, dekarbonisere energisystemet med alle kulstofneutrale og kulstoffattige energiløsninger (herunder vedvarende energi, kernekraft, energieffektivitet, lagring, CO2-opsamling og -lagring (CCS), CO2-opsamling og -anvendelse (CCU), kulstoffjernelse, geotermisk energi og hydroenergi samt alle andre nuværende og fremtidige nettonulteknologier) og tilrettelægge en strategisk dialog om rammen for tiden efter 2030 med alle relevante sektorer. Med aftalen om ren industri skaber EU betingelserne for en vellykket omstilling med fokus på både dekarbonisering og industriel fornyelse, herunder mekanismer til støtte for europæisk industri, bedre adgang til offentlig og privat finansiering, lige vilkår på globalt plan og tydelige grundforudsætninger for udbredelse og opskalering af rene teknologier med henblik på at styrke industriel konkurrenceevne og innovation i EU.
	(5)	For at nå klimamålet for 2040 er det afgørende bl.a. fuldt ud at gennemføre den aftalte politikramme for 2030, sikre og yde støtte til at forbedre og styrke den europæiske industris konkurrenceevne og modstandsdygtighed, tilvejebringe bæredygtige fødevaresystemer såvel som modstandsdygtighed i landdistrikter og fødevaresikkerhed på grundlag af en bæredygtig og solid europæisk landbrugssektor, sikre omstillingsforløb baseret på de bedste tilgængelige omkostningseffektive, sikre og skalerbare teknologier og sætte større fokus på en retfærdig omstilling for de berørte regioner, sektorer og sårbare husstande, hvor ingen lades i stikken, eksempelvis gennem støtte fra den Sociale Klimafond i forbindelse med omstillingen til klimaneutralitet. Derudover er det afgørende at sikre fair konkurrence med internationale partnere og gøre virkningsfuld brug af alle EU's økonomiske instrumenter for at afskrække fra og bekæmpe urimelig handelspraksis, dekarbonisere energisystemet med en teknologineutral tilgang, der omfatter alle kulstofneutrale og kulstoffattige energiløsninger (herunder vedvarende energi, kernekraft, energieffektivitet, lagring, CO2-opsamling og -lagring (CCS), CO2-opsamling og -anvendelse (CCU), kulstoffjernelse, geotermisk energi og hydroenergi, bæredygtig bioenergi samt alle andre nuværende og fremtidige nettonulenergiteknologier), reducere importafhængigheden og diversificere EU's kilder til kritiske råstoffer og tilrettelægge en strategisk dialog om rammen for tiden efter 2030 med alle relevante sektorer, herunder industri- og transportsektoren.



Ændring		5

Forslag til forordning
Betragtning 5 a (ny)
	

	Kommissionens forslag
	Ændring

	
	(5a)	Det Europæiske Råd erklærede i sine konklusioner af 23. oktober 2025, at forbedring af Unionens konkurrenceevne, styrkelse af dens modstandsdygtighed og fremme af den grønne omstilling er gensidigt forstærkende mål, der skal forfølges i fællesskab, og opfordrede til hurtig intensivering af indsatsen for at sikre forsyningen af økonomisk overkommelig og ren energi og opbygge en ægte energiunion inden 2030, herunder ved at udnytte den nye taskforce for energiunionen, samt til at fremskynde arbejde, der har til formål at sænke energipriserne og støtte bæredygtig energiproduktion. Med henblik på at sikre en omkostningseffektiv, retfærdig og rimelig, pragmatisk og socialt afbalanceret omstilling til klimaneutralitet under hensyntagen til forskellige nationale forhold vil både private og offentlige investeringer, herunder gennem EU-finansiering, være en essentiel betingelse for omstilling til ren energi, f.eks. ved at understøtte og fremskynde udbredelse og kommercialisering af innovative teknologier i medlemsstaterne, støtte adgang til industriel fornyelse og dekarbonisering, fremstilling af ren teknologi og modernisering af energisystemer samt tilvejebringe økonomisk overkommelige løsninger i hele økonomien og for borgere i hele Unionen. Aftalen om ren industri skaber betingelserne for en vellykket omstilling med fokus på både dekarbonisering og industriel fornyelse, som vil bidrage til at øge efterspørgslen på "made in Europe", samt mekanismer til støtte for europæisk industri, herunder en bank for industriel dekarbonisering og en ny forenklet ramme for statsstøtte.



Ændring		6

Forslag til forordning
Betragtning 5 a a (ny)
	

	Kommissionens forslag
	Ændring

	
	(5aa)	Det Europæiske Råd mindede derudover i sine konklusioner af 23. oktober 2025 om det presserende behov for at intensivere den kollektive indsats for at sikre Europas industrielle fornyelse, modernisering og dekarbonisering på en teknologisk neutral måde. Det understregede i den forbindelse, at der bør lægges særlig vægt på traditionelle industrier, navnlig bilindustrien og skibsfarts- og luftfartsbranchen samt energitunge industrier såsom stål-, metal- og kemikalieindustrien, cement-, glas- og keramikindustrien samt papirindustrien, så de forbliver modstandsdygtige og konkurrencedygtige på et globalt marked og i et udfordrende geopolitisk miljø. Det Europæiske Råd hilste i den forbindelse Kommissionens nylige forslag om at beskytte den europæiske stålsektor mod de urimelige konsekvenser af global overkapacitet velkommen. Det så tilsvarende med tilfredshed på Kommissionens hensigt om at gå videre med den revision, der er lagt op til i forordningen om præstationsnormer for personbilers og varevognes CO2-emissioner, og opfordrede til hurtig fremlæggelse af dette forslag under hensyntagen til teknologisk neutralitet og europæisk indhold. I den forbindelse hilste Det Europæiske Råd også den nylige skrivelse fra Kommissionens formand om klima og konkurrenceevne velkommen.



Ændring		7

Forslag til forordning
Betragtning 5 b (ny)
	

	Kommissionens forslag
	Ændring

	
	(5b)	Aftalen om ren industri fokuserer også på bedre adgang til offentlig og privat finansiering, et integreret og sammenkoblet energimarked i Unionen, som vil sikre energisikkerhed, fremme af kredsløbsøkonomi, lige vilkår på globalt plan, herunder gennem en effektiv gennemførelse og udvidelse af CBAM til at omfatte varer i efterfølgende produktionsled, indføre foranstaltninger til at modvirke omgåelse og tiltag til håndtering af kulstoflækage ved eksport, og tydelige grundforudsætninger såsom rationaliserede tilladelser og udbredelse og opskalering af rene teknologier med henblik på at styrke Unionens konkurrencefordel og industriel konkurrenceevne samt innovation i EU under hensyntagen til det udfordrende geopolitiske miljø.



Ændring		8

Forslag til forordning
Betragtning 7
	

	Kommissionens forslag
	Ændring

	(7)	Interne reduktioner af drivhusgasemissioner bør prioriteres og suppleres med øgede optag, herunder ved hjælp af både naturlige og teknologiske løsninger. Ved udarbejdelsen af den politiske pakke for tiden efter 2030 bør der tages behørigt hensyn til bidraget fra bruttoemissionsreduktioner i forhold til naturlige og teknologiske optag. Naturbaserede og industrielle optag vil spille en stadig større rolle i Unionens økonomi i de kommende årtier i betragtning af behovet for at skabe balance mellem emission og optag af drivhusgasser senest i 2050 og negative emissioner derefter. Der vil blive skabt incitamenter i forbindelse med revisionen af Europa-Parlamentets og Rådets direktiv 2003/87/EF7 i 2026, hvor Kommissionen agter at fastsætte bestemmelser om intern permanent kulstoffjernelse i systemet for handel med kvoter for drivhusgasemissioner i Unionen ("EU ETS") for at kompensere for resterende emissioner fra sektorer, hvor det er vanskeligt at nedbringe emissionerne.
	(7)	Interne reduktioner af drivhusgasemissioner bør prioriteres og suppleres med øgede optag, herunder ved hjælp af både naturlige og teknologiske løsninger. Ved udarbejdelsen af den politiske pakke for tiden efter 2030 bør der tages behørigt hensyn til bidraget fra bruttoemissionsreduktioner i forhold til naturlige og teknologiske optag. Naturlige optag har karakteristika, der bør tages i betragtning, såsom skovenes alderssammensætning, andelen af organisk jord, naturlig variabilitet og usikkerheder i forbindelse med virkningerne af klimaændringer, naturlige forstyrrelser og ændringer i metodologier. Naturlige og industrielle optag vil spille en stadig større rolle i Unionens økonomi i de kommende årtier i betragtning af behovet for at skabe balance mellem emission og optag af drivhusgasser senest i 2050 og negative emissioner derefter. Der vil blive skabt incitamenter i forbindelse med revisionen af Europa-Parlamentets og Rådets direktiv 2003/87/EF7  i 2026, hvor Kommissionen agter at fastsætte bestemmelser om medtagelse af intern permanent kulstoffjernelse i EU's emissionshandelssystem ("EU ETS") for at kompensere for restemissioner, der er vanskelige at nedbringe. Sektoren for arealanvendelse, omlægning af arealanvendelse og skovbrug spiller en central rolle for en bæredygtig og cirkulær bioøkonomi og har potentiale til at skabe langsigtede klima- og miljømæssige fordele, der vil bidrage til omstillingen til ren energi i EU's økonomi og mindske afhængighedsfaktorer ved, at fossilbaserede materialer erstattes med andre materialer.

	__________________
	__________________

	7 Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (EUT L 275 af 25.10.2003, s. 32, ELI: http://data.europa.eu/eli/dir/2003/87/oj).
	7 Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (EUT L 275 af 25.10.2003, s. 32, ELI: http://data.europa.eu/eli/dir/2003/87/oj).



Ændring		9

Forslag til forordning
Betragtning 7 a (ny)
	

	Kommissionens forslag
	Ændring

	
	(7a)	Selv om der allerede er gennemført nogle understøttende politikker, og deres indvirkning allerede kan ses, er dette endnu ikke tilfældet for alle. Kommissionen bør fortsætte med at styrke initiativerne vedrørende den befordrende ramme og tilstræbe at fremskynde vedtagelsen deraf for at sikre, at der er betingelser til stede for at støtte europæisk industri og europæiske borgere under hele omstillingen og under fuld overholdelse af EU-retten.



Ændring		10

Forslag til forordning
Betragtning 8
	

	Kommissionens forslag
	Ændring

	(8)	Unionen har indført en lovgivningsmæssig ramme med henblik på at nå klimamålet for 2030. Den lovgivning, der gennemfører dette mål, består bl.a. af direktiv 2003/87/EF, hvorved EU ETS er oprettet, Europa-Parlamentets og Rådets forordning (EU) 2018/8428, som indfører nationale mål for reduktion af drivhusgasemissioner frem til 2030, og Europa-Parlamentets og Rådets forordning (EU) 2018/8419, som fastsætter mål for nettooptag i arealanvendelsessektoren. Kommissionen bør foretage en vurdering af, hvordan den relevante EU-lovgivning skal ændres for at nå klimamålet for 2040. Ved udformningen af den fremtidige arkitektur bør Kommissionen udarbejde detaljerede konsekvensanalyser, blandt andet med hensyn til virkninger for konkurrenceevnen og for små og mellemstore virksomheder, og overveje de nødvendige foranstaltninger, herunder lovgivningsforslag, hvis det er relevant. Den fremtidige arkitektur bør på passende vis afspejle en række elementer, der skal lette opfyldelsen af 2040-målet, herunder et potentielt begrænset bidrag til 2040-målet i form af internationale kreditter af høj kvalitet i henhold til artikel 6 i Parisaftalen, i anden halvdel af årtiet 2030-2040 i overensstemmelse med opgørelsesreglerne i Parisaftalen, betydningen af intern permanent fjernelse (opsamling af biogene emissioner med kulstoflagring (BioCCS) og direkte luftopsamling med kulstoflagring (DACCS)) i EU ETS og øget fleksibilitet i alle sektorer. For at foretage en vurdering af de sociale, økonomiske og miljømæssige virkninger bør den fremtidige arkitektur være baseret på solide konsekvensanalyser. Den fremtidige arkitektur bør også fremme konvergens, samtidig med at der tages hensyn til retfærdighed og medlemsstaternes særlige forhold, herunder de særlige forhold, der gælder for øer og regioner i den yderste periferi.
	(8)	Unionen har indført en lovgivningsmæssig ramme med henblik på at nå klimamålet for 2030. Den lovgivning, der gennemfører dette mål, består bl.a. af direktiv 2003/87/EF, hvorved EU ETS er oprettet, Europa-Parlamentets og Rådets forordning (EU) 2018/8428 , som indfører nationale mål for reduktion af drivhusgasemissioner frem til 2030, og Europa-Parlamentets og Rådets forordning (EU) 2018/8419, som fastsætter mål for nettooptag i arealanvendelsessektoren. Anvendelsen af artikel 30k, stk. 2, litra a)-e), i direktiv 2003/87/EF bør for at sikre en gnidningsløs overgang til EU ETS2 udsættes med et år. Kommissionen bør foretage en vurdering af, hvordan den relevante EU-lovgivning skal ændres for at nå klimamålet for 2040, og skal i den forbindelse også tage den faldende naturlige drænkapacitet i betragtning. Ved udformningen af rammen for perioden efter 2030 bør Kommissionen udarbejde detaljerede konsekvensanalyser under hensyntagen til dens analyse af de integrerede nationale energi- og klimaplaner, det geopolitiske miljø, herunder behovet for at sikre Unionens og dens medlemsstaters kapacitet til hurtigt at øge og styrke deres defensive kapacitet ved at afhjælpe eventuelle byrder og samtidig opretholde incitamenter til industriel dekarbonisering, virkninger for konkurrenceevnen, for små og mellemstore virksomheder og energiintensive industrier, samt indvirkningen på energiomkostninger og investeringsbehov i alle medlemsstaterne, og overveje de nødvendige foranstaltninger, herunder lovgivningsforslag, hvis det er relevant.

	__________________
	__________________

	8Europa-Parlamentets og Rådets forordning (EU) 2018/842 af 30. maj 2018 om bindende årlige reduktioner af drivhusgasemissioner for medlemsstaterne fra 2021 til 2030 som bidrag til klimaindsatsen med henblik på opfyldelse af forpligtelserne i Parisaftalen og om ændring af forordning (EU) nr. 525/2013 (EUT L 156 af 19.6.2018, s. 26, ELI: http://data.europa.eu/eli/reg/2018/842/oj).
	8 Europa-Parlamentets og Rådets forordning (EU) 2018/842 af 30. maj 2018 om bindende årlige reduktioner af drivhusgasemissioner for medlemsstaterne fra 2021 til 2030 som bidrag til klimaindsatsen med henblik på opfyldelse af forpligtelserne i Parisaftalen og om ændring af forordning (EU) nr. 525/2013 (EUT L 156 af 19.6.2018, s. 26, ELI: http://data.europa.eu/eli/reg/2018/842/oj).

	9Europa-Parlamentets og Rådets forordning (EU) 2018/841 af 30. maj 2018 om medtagelse af drivhusgasemissioner og -optag fra arealanvendelse, ændret arealanvendelse og skovbrug i klima- og energirammen for 2030 og om ændring af forordning (EU) nr. 525/2013 og afgørelse nr. 529/2013/EU (EUT L 156 af 19.6.2018, s. 1, ELI: http://data.europa.eu/eli/reg/2018/841/oj).
	9 Europa-Parlamentets og Rådets forordning (EU) 2018/841 af 30. maj 2018 om medtagelse af drivhusgasemissioner og -optag fra arealanvendelse, ændret arealanvendelse og skovbrug i klima- og energirammen for 2030 og om ændring af forordning (EU) nr. 525/2013 og afgørelse nr. 529/2013/EU (EUT L 156 af 19.6.2018, s. 1, ELI: http://data.europa.eu/eli/reg/2018/841/oj).



Ændring		11

Forslag til forordning
Betragtning 8 a (ny)
	

	Kommissionens forslag
	Ændring

	
	(8a)	En række elementer til at befordre opfyldelse af klimamålene for 2040 bør være behørigt afspejlet, inklusive fyldestgørende bidrag til indfrielse af 2040-klimamålet for internationale kreditter af høj kvalitet i henhold til artikel 6 i Parisaftalen i anden halvdel af perioden 2031-2040, på en måde som er både ambitiøs og omkostningseffektiv og i overensstemmelse med opgørelsesreglerne i Parisaftalen, herunder en prøveperiode til iværksættelse af et kreditmarked af høj kvalitet og høj integritet for perioden 2031-35; betydningen af intern permanent fjernelse (såsom opsamling af biogene emissioner med kulstoflagring (BioCCS) og direkte luftopsamling med kulstoflagring (DACCS)) i EU ETS, samtidig med at EU ETS' miljømæssige integritet sikres, herunder i relevant omfang muligheden for at lagre CO2 uden for Unionen, med forbehold for internationale aftaler og gældende betingelser svarende til dem, der er fastsat i EU-retten, og øget og tilgængelig fleksibilitet på tværs af og inden for sektorer og instrumenter for at støtte en omkostningseffektiv tilgang, hvorved eksempelvis medlemsstaternes resultater i én sektor kan opveje mangler i andre sektorer på en omkostningseffektiv måde, samtidig med at det sikres, at hver sektor bidrager til indsatsen, og at eventuelle mangler i én sektor ikke vil være en belastning for andre økonomiske sektorer, uden at tilsidesætte enkelte medlemsstats mulighed for at gøre brug af en sådan fleksibilitet. Ved operationalisering af anvendelsen af internationale kreditter bør Kommissionen tage hensyn til behovet for at sikre lige vilkår på tværs af medlemsstaterne og muligheden for at støtte strategiske EU-partnerskaber. Internationale kreditter bør ikke spille en rolle med hensyn til overholdelse inden for EU ETS. Det nuværende EU ETS-forløb bør revideres i forbindelse med den kommende revision af ETS-direktivet for at tage hensyn til det aftalte 2040-mål på en måde, der vil give mulighed for en begrænset mængde emissioner efter 2039. Kommissionen bør rettidigt overveje en langsommere udfasningsvej for gratis tildeling af kvoter fra 2028 og fremefter for at støtte dekarbonisering, investeringer og beskæftigelse i Europa, herunder gennem den industrielle dekarboniseringsbank og en revision af markedsstabilitetsreserven, samtidig med at risikoen for kulstoflækage minimeres. Rammen for perioden efter 2030 bør, for at der kan foretages en vurdering af de sociale, økonomiske og miljømæssige virkninger, være baseret på solide konsekvensanalyser. Denne ramme bør også fremme konvergens, samtidig med at der tages hensyn til ret og rimelighed og medlemsstaternes nationale og særegne forhold, herunder sådanne forhold som gør sig gældende for øer, ø-medlemsstater og regioner i den yderste periferi.



Ændring		12

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 4 – afsnit 2
	

	Kommissionens forslag
	Ændring

	Selv om der allerede er gennemført nogle understøttende politikker, og deres indvirkning allerede kan ses, er dette endnu ikke tilfældet for alle. Kommissionen tilstræber at fremskynde og styrke den befordrende ramme for at sikre, at der er betingelser til stede for at støtte europæisk industri og europæiske borgere under hele omstillingen og under fuld overholdelse af EU-retten.
	Kommissionen fortsætter med at styrke initiativerne vedrørende den befordrende ramme og tilstræber at fremskynde vedtagelsen og gennemførelsen deraf for at sikre, at der er betingelser til stede for at støtte berørte juridiske og fysiske personer såsom europæisk industri og europæiske borgere under hele omstillingen frem mod de mål, der er fastsat i denne artikels stk. 1 og 3, målet i artikel 2, stk. 1, og en klimaneutral økonomi.



Ændring		13

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – indledning
	

	Kommissionens forslag
	Ændring

	Inden for rammerne af den i første afsnit omhandlede gennemgang, sikrer Kommissionen med henblik på at lette opfyldelsen af det i denne artikels stk. 3 fastsatte mål, at følgende elementer er afspejlet på passende vis i lovgivningsforslagene:
	Inden for rammerne af den i stk. 4, første afsnit, omhandlede gennemgang, sikrer Kommissionen med henblik på at lette opfyldelsen af det i denne artikels stk. 3 fastsatte mål, at følgende elementer er afspejlet på passende vis i lovgivningsforslagene:



Ændring		14

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra a
	

	Kommissionens forslag
	Ændring

	a)	fra og med 2036 et eventuelt begrænset bidrag til 2040-målet i form af internationale kreditter af høj kvalitet i henhold til artikel 6 i Parisaftalen på 3 % af EU's nettoemissioner i 1990 til støtte for EU og tredjelande med hensyn til at opnå nettodrivhusgasreduktionsforløb, der er forenelige med Parisaftalens mål om at holde stigningen i den globale gennemsnitstemperatur et godt stykke under 2 °C og fortsætte bestræbelserne på at begrænse temperaturstigningen til 1,5 °C over det førindustrielle niveau – oprindelsen, kvalitetskriterierne og andre betingelser vedrørende erhvervelse og anvendelse af sådanne kreditter reguleres i EU-retten
	a)	fra og med 2036 et tilstrækkeligt bidrag til 2040-klimamålet i form af internationale kreditter af høj kvalitet i henhold til artikel 6 i Parisaftalen på op til 5 % af EU's nettoemissioner i 1990, svarende til en indre nettoreduktion af drivhusgasemissioner med 85 % i forhold til 1990-niveau pr. 2040, på en både ambitiøs og omkostningseffektiv måde, til støtte for EU og tredjelande med hensyn til at opnå nettodrivhusgasreduktionsforløb, der er forenelige med Parisaftalens mål om at holde stigningen i den globale gennemsnitstemperatur et godt stykke under 2 °C og fortsætte bestræbelserne på at begrænse temperaturstigningen til 1,5 °C over det førindustrielle niveau, og som sikrer miljøintegriteten af disse kreditter, samtidig med at EU's teknologiske lederskab fremmes; en prøveperiode til iværksættelse af et internationalt kreditmarked af høj kvalitet og høj integritet kan overvejes for perioden 2031-2035; oprindelsen, kvalitetskriterierne og andre betingelser vedrørende erhvervelse og anvendelse af sådanne kreditter reguleres i EU-retten for at sikre, at de er baseret på troværdige og omformende aktiviteter i partnerlande, hvis klimamål og -politikker er forenelige med målene i Parisaftalen og er underlagt solide sikkerhedsmekanismer, der sikrer integritet, undgåelse af dobbelttælling, additionalitet, varighed, gennemsigtig forvaltning, virkningsfulde overvågnings-, rapporterings- og verifikationsmetodologier samt økonomiske, sociale og miljømæssige sidegevinster og menneskerettighedsgarantier, forholdsregler til at forhindre finansiering af projekter, der strider mod Unionens strategiske interesser, og et højt ambitionsniveau for andelen af tilpasningsprovenuet, af afbødningsfordele i forhold til de berørte lande og den overordnede afbødning af den globale udledning; ved fastsættelsen af kriterierne skal Kommissionen overveje at fastsætte strengere kriterier end dem, der er fastsat i artikel 6, stk. 4, i Parisaftalen



Ændring		15

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra b
	

	Kommissionens forslag
	Ændring

	b)	betydningen af intern permanent fjernelse inden for rammerne af systemet for handel med kvoter for drivhusgasemissioner i Unionen ("EU ETS") for at kompensere for resterende emissioner fra sektorer, hvor det er vanskeligt at nedbringe emissionerne
	b)	betydningen af intern permanent fjernelse inden for rammerne af systemet for handel med kvoter for drivhusgasemissioner i Unionen ("EU ETS") for at kompensere for resterende emissioner, der er vanskelige at nedbringe



Ændring		16

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra c
	

	Kommissionens forslag
	Ændring

	c)	øget fleksibilitet på tværs af sektorer for at støtte opfyldelsen af målene på en omkostningseffektiv måde
	c)	øget fleksibilitet inden for og på tværs af sektorer og instrumenter for at støtte opfyldelsen af målene på en enkel og omkostningseffektiv måde



Ændring		17

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra c a (nyt)
	

	Kommissionens forslag
	Ændring

	
	ca)	det realistiske bidrag fra kulstoffjernelse til den samlede emissionsreduktionsindsats, samtidig med at der tages hensyn til den usikkerhed, der er forbundet med naturlige optag, og det sikres, at eventuelle mangler ikke vil være en belastning for andre økonomiske sektorer, uden at dette tilsidesætter medlemsstaternes mulighed for at anvende overskydende naturlige optag til at kompensere for deres emissioner inden for andre sektorer



Ændring		18

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra c b (nyt)
	

	Kommissionens forslag
	Ændring

	
	cb)	behovet for at bevare, forvalte og forbedre, hvor det er relevant, naturlige dræn på lang sigt og beskytte og genoprette biodiversiteten, fremme bæredygtig og cirkulær bioøkonomi samt tage hensyn til virkningerne af forskelle i skoves alderssammensætning, naturlig variabilitet og usikkerheder, navnlig dem, der er forbundet med klimaændringernes og naturlige forstyrrelsers indvirkning på sektoren for arealanvendelse, ændringer i arealanvendelse og skovbrug



Ændring		19

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra d
	

	Kommissionens forslag
	Ændring

	d)	medlemsstaternes mål og indsats for tiden efter 2030 bør afspejle omkostningseffektivitet og solidaritet under hensyntagen til de nationale forhold
	d)	medlemsstaternes mål og indsats for tiden efter 2030 bør afspejle omkostningseffektivitet og solidaritet under hensyntagen til de forskellige nationale og særegne forhold, herunder de forhold der gør sig gældende for øer og afsidesliggende regioner



Ændring		20

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra f
	

	Kommissionens forslag
	Ændring

	f)	de sociale, økonomiske og miljømæssige virkninger
	f)	de sociale, økonomiske og miljømæssige virkninger på tværs af medlemsstaterne, herunder hvad angår dekarboniserings- og konkurrenceevne-målene for europæisk industri



Ændring		21

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra h
	

	Kommissionens forslag
	Ændring

	h)	behovet for at sikre en fair og socialt retfærdig omstilling for alle
	h)	behovet for at sikre og støtte en fair og retfærdig, pragmatisk, omkostningseffektiv og socialt afbalanceret omstilling for alle, under hensyntagen til de individuelle nationale forhold og med særlig vægt på indvirkningerne på forbrugerpriser og energi- og transportfattigdom og på regioner og sektorer, herunder deres investeringskapacitet, små og mellemstore virksomheder, landbrugere og sårbare husstande, der er berørt af omstillingen til klimaneutralitet



Ændring		22

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra i
	

	Kommissionens forslag
	Ændring

	i)	forenkling, teknologineutralitet, omkostningseffektivitet, økonomisk effektivitet og økonomisk sikkerhed
	i)	forenkling og reduktion af den administrative byrde, teknologineutralitet, omkostningseffektivitet, økonomisk effektivitet og økonomisk sikkerhed



Ændring		23

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra j
	

	Kommissionens forslag
	Ændring

	j)	en klimaindsats som drivkraft for investeringer og innovation
	j)	en klimaindsats som drivkraft for investeringer, innovation og øget konkurrenceevne



Ændring		24

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra k
	

	Kommissionens forslag
	Ændring

	k)	behovet for at styrke Unionens økonomis konkurrenceevne på verdensplan, navnlig hvad angår små og mellemstore virksomheder og de industrielle sektorer, der er mest udsat for kulstoflækage, med henblik på at sikre fair konkurrence
	k)	behovet for at styrke Unionens økonomis modstandsdygtighed og konkurrenceevne på verdensplan og mindske risikoen for kulstoflækage, navnlig hvad angår små og mellemstore virksomheder og de industrielle sektorer, der er mest udsat for kulstoflækage, herunder i forbindelse med eksportvarer, med henblik på at sikre fair konkurrence



Ændring		25

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra m
	

	Kommissionens forslag
	Ændring

	m)	overkommelige energipriser, forsyningssikkerhed, energieffektivitet og princippet om "energieffektivitet først"
	m)	energitilgængelighed og overkommelige energipriser, forsyningssikkerhed, energisikkerhed, energieffektivitet, herunder princippet om "energieffektivitet først", samt styrkelse af elnet og ‑sammenkoblinger med henblik på at opbygge en ægte energiunion og fremme indenlandsk produceret energi



Ændring		26

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra m a (nyt)
	

	Kommissionens forslag
	Ændring

	
	ma)	den rolle, som nul-, kulstoffattige og vedvarende brændstoffer spiller i dekarboniseringen af transportsektoren, herunder vejtransport efter 2030, og konkrete foranstaltninger til at hjælpe fabrikanter af tunge køretøjer med at indfri deres mål under hensyntagen til europæisk indhold



Ændring		27

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra o
	

	Kommissionens forslag
	Ændring

	o)	behovet for at sikre miljømæssig effektivitet og udvikling over tid
	o)	behovet for at sikre miljømæssig effektivitet og udvikling over tid, samtidig med at der værnes om den sociale samhørighed, og der sikres fødevaresikring og en retfærdig omstilling



Ændring		28

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra p
	

	Kommissionens forslag
	Ændring

	p)	behovet for at bevare, forvalte og forbedre naturlige dræn på lang sigt og beskytte og genoprette biodiversiteten samt tage hensyn til usikkerheder, navnlig dem, der er forbundet med klimaændringernes indvirkning på arealanvendelsessektoren
	udgår



Ændring		29

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra q
	

	Kommissionens forslag
	Ændring

	q)	investeringsbehov og -muligheder, herunder adgang til offentlig og privat finansiering
	q)	investeringsbehov og -muligheder, herunder adgang til offentlig og privat finansiering, idet der sikres adgang til finansiering for medlemsstater med små økonomier og tages hensyn til den geografiske balance



Ændring		30

Forslag til forordning
Artikel 1 – stk. 1 – nr. 2
Forordning (EU) 2021/1119
Artikel 4 – stk. 5 – litra r
	

	Kommissionens forslag
	Ændring

	r)	den internationale udvikling og de internationale bestræbelser, der gøres for at nå de langsigtede mål i Parisaftalen og det endelige mål for UNFCCC, samt Unionens støtte til sine partnere i håndteringen af klimaændringer og deres virkninger."
	r)	den internationale udvikling og de internationale bestræbelser, der gøres for at nå de langsigtede mål i Parisaftalen og det endelige mål for De Forenede Nationers rammekonvention om klimaændringer (UNFCCC), samt Unionens støtte til sine partnere i håndteringen af klimaændringer og deres virkninger."



Ændring		31

Forslag til forordning
Artikel 1 – stk. 1 – nr. 2 a (nyt)
Forordning (EU) 2021/1119
Artikel 4 – stk. 8 (nyt)
	

	Kommissionens forslag
	Ændring

	
	2a)	I artikel 4 tilføjes følgende stykke:

	
	"8. Kommissionen vurderer og aflægger et år efter vedtagelsen af denne forordning og derefter hvert andet år rapport om gennemførelsen af de mellemliggende mål og dekarboniseringsforløb, der er fastsat i denne forordning, under hensyntagen til den seneste videnskabelige dokumentation, teknologiske fremskridt og ændringer i udfordringer og muligheder for EU's globale konkurrenceevne. Vurderingen kan, hvor det er relevant, ledsages af lovgivningsmæssige forslag."



Ændring		32

Forslag til forordning
Artikel 1 – stk. 1 – nr. 3 (nyt)
Forordning (EU) 2021/1119
Artikel 11 – stk. 1 – litra c (nyt)
	

	Kommissionens forslag
	Ændring

	
	3)	I artikel 11, stk. 1, tilføjes følgende litraer:

	
	"c) de foranderlige problematikker og mulighederne, der gør sig gældende for de europæiske industriers globale konkurrenceevne, navnlig for energiintensive industriers og små og mellemstore virksomheders vedkommende"



Ændring		33

Forslag til forordning
Artikel 1 – stk. 1 – nr. 3 (nyt)
Forordning (EU) 2021/1119
Artikel 11 – stk. 1 – litra c a (nyt)
	

	Kommissionens forslag
	Ændring

	
	ca)	udviklingen i energipriserne og dens indvirkning på europæiske industrier og husstande



Ændring		34

Forslag til forordning
Artikel 1 – stk. 1 – nr. 3 (nyt)
Forordning (EU) 2021/1119
Artikel 11 – stk. 1 – litra c b (nyt)
	

	Kommissionens forslag
	Ændring

	
	cb)	de socioøkonomiske virkninger, herunder indvirkningen på beskæftigelsen



Ændring		35

Forslag til forordning
Artikel 1 – stk. 1 – nr. 3 (nyt)
Forordning (EU) 2021/1119
Artikel 11 – stk. 1 – litra d (nyt)
	

	Kommissionens forslag
	Ændring

	
	d)	teknologiske fremskridt og udbredelse inden for medlemsstater og innovative teknologisektorer



Ændring		36

Forslag til forordning
Artikel 1 – stk. 1 – nr. 3 (nyt)
Forordning (EU) 2021/1119
Artikel 11 – stk. 1 – litra e (nyt)
	

	Kommissionens forslag
	Ændring

	
	e)	det anslåede niveau for nettooptag på EU-plan i forhold til målene i denne forordning. Hvis Kommissionen finder, at det anslåede niveau for naturlige nettooptag for 2040 afviger væsentligt fra, hvad der vil være nødvendigt for at nå det mellemliggende mål for 2040, herunder hvor det skyldes naturlige forstyrrelser, foreslår Kommissionen, hvor det er relevant, foranstaltninger på EU-plan, herunder om nødvendigt tilpasning af det mellemliggende mål for 2040 svarende til og inden for grænserne af de mulige mangler, og sikrer, at eventuelle mangler ikke vil være en belastning for andre økonomiske sektorer



Ændring		37

Forslag til forordning
Artikel 1 – stk. 1 – nr. 3 (nyt)
Forordning (EU) 2021/1119
Artikel 11 – stk. 1 – litra f (nyt)
	

	Kommissionens forslag
	Ændring

	
	f)	fremskridt hen imod de mellemliggende mål, der er fastsat i denne forordning



Ændring		38

Forslag til forordning
Artikel 1 – stk. 1 – nr. 3 (nyt)
Forordning (EU) 2021/1119
Artikel 11 – stk. 1 – litra g (nyt)
	

	Kommissionens forslag
	Ændring

	
	g)	fleksibilitet for medlemsstaterne til at anvende internationale kreditter af høj kvalitet til at opfylde op til 5 % af deres mål og indsats efter 2030 i sektorer, der ikke er reguleret i EU ETS.



Ændring		39

Forslag til forordning
Artikel 1 – stk. 1 – nr. 4 (nyt)
Forordning (EU) 2021/1119
Artikel 11 – stk. 2
	

	Gældende ordlyd
	Ændring

	
	4)	Artikel 11, andet afsnit, affattes således:

	Kommissionens rapport kan, hvor det er relevant, ledsages af et lovgivningsforslag om ændring af denne forordning.
	"Kommissionens rapport ledsages, hvor det er relevant, af lovgivningsforslag om revision af denne forordning, inklusive det mellemliggende 2040-mål, og af yderligere foranstaltninger til at styrke initiativerne vedrørende den befordrende ramme til støtte for en vedvarende formålstjenlig gennemførelse af denne forordning i overensstemmelse med artikel 4, stk. 5, og vedrørende opnåelse af gunstige betingelser for EU's konkurrenceevne, velstand og sociale samhørighed."



Ændring		40

Forslag til forordning
Artikel 1 a (ny)
	

	Kommissionens forslag
	Ændring

	
	Artikel 1a

	
	Udsættelse af emissionshandel for bygninger, vejtransport og andre sektorer

	
	Ibrugtagning af ordningen for emissionshandel for bygninger, vejtransport og andre sektorer som fastsat i kapitel IVa i direktiv 2003/87/EF udsættes til 2028. Bestemmelserne i artikel 30k, stk. 2, litra a)-e), i direktiv 2003/87/EF finder anvendelse. Bestemmelserne i artikel 10a, stk. 8b, i direktiv 2003/87/EF finder også anvendelse i 2026.

